# Bestyrelsesmøde

## 12. juni 2018

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst**
   1. HM
   2. Elevrådsformanden
3. **Forretningsorden for Viborg Katedralskole**

Bilag A

1. **Professionel Kapital**

Bilag B

1. **Fremtidens ungdomsuddannelser – Vision for Viborg Katedralskole**

Bilag C

1. **International Baccalaureate**

Bilag D

1. **Renovering af elevområder**
2. **Økonomi**

Bilag E: Budgetopfølgning for 2018

1. **Orientering om resultatlønskontrakt for rektor for 2017/18**
2. **Kommende bestyrelsesmøder**

* 26. september 2018
* 17. december 2018
* 19. marts 2019
* 12. juni 2019

1. **Evt.**

Deltagere: Esben Hvam, Peter Rasmussen, Bent Hansen, Annette Rasmussen, Anne Mette Kleis-Kristoffersen, Niels Christian Nielsen, Claus Dithmer, Britt Møldrup, Khalid Abdinuur Ow Yusuf Ige, Noa Shifris, rektor Helge Markussen og økonomichef Lena Mørch Nielsen. Afbud fra: vicerektor Marianne Westergaard

**REFERAT**

1. Esben bød velkommen. Referatet fra sidste møde og dagsordenen blev godkendt.
2. Siden sidst – Orientering af HM:
3. Årets Gallafest blev afholdt den 4. maj.
4. Skolens forårskoncert blev afholdt den 8. maj
5. Der har været afholdt et Grundlovsmøde på skolens boldbane den 5. april.
6. Årets IB studenter blev fejret med en dimission den 18. maj. Det er skolens først årgang IB studenter.
7. Skolens uddannelseschef Lene Gade er blevet vicerektor på Skive Gymnasium og fratræder derfor den 31. juli 2018. Bestyrelsen ønsker Lene tillykke og held og lykke i sin nye stilling.
8. Grundet længerevarende sygdom i administrationen har der været et ekstra stort arbejdspres på flere i administrationen. Blandt andet har Marianne Westergaard indtrådt som eksamensskemaplanlægger i en periode.
9. Viborg Kommune har afholdt møde i uddannelsesrådet, som består af repræsentanter for alle uddannelser i kommunen. Uddannelsesrådet arbejder på en vision for Viborg som uddannelsesby. Man overvejer blandt andet, hvordan Viborgs uddannelser kan inddrage IT i undervisningen. Alle medlemmer af rådet har været inviteret på studietur i USA, hvor emnet var IT. Deltagerne besøgte blandt andet EON Reality, som udvikler augmented and virtual reality programmer. og den kommende direktør for EON Reality Viborg var med på turen.
10. Evalueringsinstituttet EVA har undersøgt den faglige udvikling i gymnasiet de sidste 50 år i dansk, engelsk, matematik og fysik. Hovedkonklusionerne er, at kompleksiteten i fagene er øget, kravene om faglig dybde er uændrede og kravet om bredde er øget.
11. Der har desværre været en sag om problemer ved søbadet på Kærvænget i Viborg med unge mennesker, som ikke rydder op efter sig.Der kan have været elever fra Vborg Katedralskole involveret.. Der er fra skolens side sendt både mail til elever og brev til forældrene med en henstilling om, at man rydder op efter sig på alle offentlige steder, hvor man færdes, uanset om det er i skoletiden eller udenfor.
12. Der har i pressen været skrevet en del om problemer med sidste skoledag på uddannelsesstederne. På Viborg Katedralskole havde vi en rigtig god og sjov dag med god opførsel og godt humør.
13. Årets translokation og dimission afholdes i skolegården den 29. juni kl. 10. Alle er velkomne.

Senatet:

1. Eksamen er godt i gang, og det går fint.
2. Der er udfordringer med indeklimaet i enkelte klasselokaler. Pedellen arbejder på at afhjælpe problemet.
3. Esben redegjorde for, at forretningsordenen trængte til at blive ajourført, og for forslag om ændringer på flere punkter. Der var enighed om disse ændringsforslag. Bestyrelsen gav mandat til, at rektor, formand og næstformand udarbejder et nyt udkast, som udsendes inden næste bestyrelsesmøde.
4. Helge uddybede det fremlagte forslag til proces for opfølgning på medarbejdertilfredshedsundersøgelsen ”Professionel Kapital”. Bestyrelsen bakkede op om processen.

Det blev aftalt, at ledelsen skal udarbejde en foreløbig plan for visionsprocessen på Viborg Katedralskole. Planen skal fremlægges for bestyrelsen med henblik på drøftelse og godkendelse på næste bestyrelsesmøde i september.

1. Helge orienterede om sidste nyt. Punktet blev drøftet.
2. Helge orienterede om status på IB. Bestyrelsen tog orienteringen til efterretning.
3. Lena orienterede om renoveringen af elevområderne. Bestyrelsen tog orienteringen til efterretning.
4. Lena orienterede om status på skolens økonomi. Bestyrelsen konstaterede, at økonomien ser fin ud, og tog orienteringen til efterretning.
5. Bestyrelsen havde en indledende drøftelse om rektors resultatlønskontrakt for skoleåret 2018/19. Bestyrelsen gav formand, næstformand og rektor mandat til at udarbejde et udkast til kontrakten. Udkastet sendes til bestyrelsen inden ferien. Hvis et medlem af bestyrelsen har bemærkninger eller input til kontrakten, inden udkastet sendes, bedes disse sendt snarest muligt til enten bestyrelsesformanden eller rektor.

Når bestyrelsesmedlemmerne har modtaget udkastet, bedes disse sende bemærkningerne hurtigst muligt. Det endelige udkast til kontrakten skal behandles på næste bestyrelsesmøde i september.

1. Kommende bestyrelsesmøder

* 26. september 2018
* 17. december 2018
* 19. marts 2019
* 12. juni 2019

1. Danske Gymnasier afholder kursus for bestyrelsesmedlemmer den 10. september i Aarhus og 12. september i København. Hvis man ønsker at deltage, kan man give Lena besked.

Der vil blive afholdt en faglig tur for bestyrelsen. Dato for turen fastlægges ved, at Lena rundsender en doodle med forslag til datoer for turen.

Referent Lena Mørch Nielsen

Esben Hvam Peter Rasmussen Bent Hansen

formand næstformand

Annette Rasmussen Anne Mette Kleis-Kristoffersen

Niels Christian Nielsen Claus Dithmer Britt Møldrup

Khalid Abdinuur Ow Yusuf Ige Noa Shifris